**ZAPISNIK SA LXXIII (ELEKTRONSKE) SJEDNICE ODBORA ZA DOKTORSKE STUDIJE**

**23.10. 2020. godine**

**Sjednici su prisustvovali:** prof. dr Predrag Miranović, prof. dr Tatjana Novović, prof. dr Duško Bjelica, prof. dr Nataša Kostić, prof. dr Saša Popović, prof. dr Biljana Šćepanović

Opravdano odsutni: prof. dr Radovan Stojanović, prof. dr Ljilja Musić, , prof. dr David Kaljaj, prof. dr Milena Jovićević, prof. dr Nedeljko Latinović

**Predsjedavajući:** prof. dr Predrag Miranović

Odbor je počeo sa radom u 13:00h.

Sjednica se održala prema sljedećem utvrđenom

**DNEVNOM REDU:**

1. **Usvajanje Zapisnika sa prethodne sjednice Odbora (71. i 72. sjednice)**
2. **Razmatranje materijala za predstojeću sjednicu Senata:**
3. Izvještaj mentora o radu studenta Zorane Sekulić
4. Izvještaj mentora o radu studenta Aleksandre Gezović
5. Izvještaj mentora o radu studenta Jeton Havollia
6. Izvještaj komisije za ocjenu podobnosti teme doktorske disertacije kandidata Ramiza Kurbegovića
7. Ocjena ispunjenosti uslova i imenovanje komisije za ocjenu doktorske disertacije Avni Alidemaja
8. **Planovi organizacije nastave na doktorskim studijama**
9. **Prijedlog Pravila doktorskih studija**
10. **Zahtjev Medicinskog fakulteta za proširenje broja kandidata za upis na doktorske studije**
11. **Razmatranje Izvještaja softwera za provjeru plagijata doktorske disertacije Gentane Beqa-Ahmeti**

**I Usvajanje Zapisnika sa prethodnih sjednica Odbora**

Na Zapisnike sa prethodnih sjednica Odbora nije bilo primjedbi, jednoglasno su usvojeni.

**II Razmatranje pristiglih materijala za predstojeću sjednicu Senata:**

Presjedavajući Odbora za doktorske studije, prof. dr Predrag Miranović, je informisao članove Odbora da je za ovu sjednicu pristiglo 5 predmeta za razmatranje.

1. Uvodničar za predmet **mr Zorane Sekulić** je prof. dr Biljana Šćepanović.

Prof. dr Biljana Šćepanović je upoznala članove Odbora sa relevantnim podacima o dostavljenom prijedlogu. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* **usvajanje Izvještaja mentora o radu studenta na sprovedenom istraživanju: 6 glasova ZA, nije bilo glasova protiv i uzdržanih.**

Odbor je saglasan sa prijedlogom Vijeća Metalurško-tehnološkog fakulteta broj 1650, od 02.10.2020. godine za usvajanje Izvještaja mentora, prof. dr Vanje Asanović, redovnog profesora Metalurško-tehnološkog fakulteta Univerziteta Crne Gore o sprovedenom istraživanju i postignutim rezultatima na izradi doktorske disertacije kandidatkinje mr Zorane Sekulić.

1. Uvodničar za predmet **mr Aleksandre Gezović** je prof. dr Radovan Stojanović.

Prof. dr Radovan Stojanović je pismenim putem upoznao članove Odbora sa relevantnim podacima o dostavljenom prijedlogu. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* **usvajanje Izvještaja mentora o radu studenta na sprovedenom istraživanju: 6 glasova ZA, nije bilo glasova protiv i uzdržanih.**

Odbor je saglasan sa prijedlogom **Vijeća Metalurško-tehnološkog fakulteta broj 1651, od 02.10.2020. godine za usvajanje Izvještaja mentora, prof. dr Veselinke Grudić, redovnog profesora Metalurško-tehnološkog fakulteta Univerziteta Crne Gore i komentora, dr Milice Vujković, višeg naučnog saradnika Fakulteta za fizičku hemiju Univerziteta u Beogradu, o sprovedenom istraživanju i postignutim rezultatima na izradi doktorske disertacije kandidatkinje mr Aleksandre Gezović.**

1. Uvodničar za predmet **mr Jetona Havollija** je prof. dr Duško Bjelica.

Prof. dr Duško Bjelica je upoznao članove Odbora sa relevantnim podacima o dostavljenom prijedlogu. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* **usvajanje Izvještaja mentora o radu studenta na sprovedenom istraživanju: 6 glasova ZA, nije bilo glasova protiv i uzdržanih.**

Odbor je saglasan sa prijedlogom Vijeća **Fakulteta za sport i fizičko vaspitanje broj 2201, od 12.10.2020. godine za usvajanje Izvještaja mentora, dr Primoža Porija, docent Fakulteta za sport Univerziteta u Ljubljani o sprovedenom istraživanju i postignutim rezultatima na izradi doktorske disertacije kandidata mr Jetona Havollija.**

1. Uvodničar za predmet **mr Ramiza Kurbegovića** je prof. dr Biljana Šćepanović.

Prof. dr Biljana Šćepanović je upoznala članove Odbora sa relevantnim podacima o dostavljenom prijedlogu. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* **usvajanje Izvještaja Komisije o ocjeni podobnosti doktorske teze i kandidata: 6 glasova ZA, nije bilo glasova protiv i uzdržanih.**

Odbor predlaže Senatu da prihvati prijedlog Vijeća Mašinskog fakulteta broj 1549, od 23.09.2020. godine za usvajanje Izvještaja Komisije o ocjeni podobnosti doktorske teze pod nazivom „Istraživanje parametara obrade abrazivnim vodenim mlazom” i kandidata, mr Ramiza Kurbegovića.

1. Uvodničar za predmet **mr Avnija Alidemaja** je prof. dr Radovan Stojanović.

Prof. dr Radovan Stojanović je pismenim putem upoznao članove Odbora sa relevantnim podacima o dostavljenom prijedlogu. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* **ispunjenost uslova doktoranda za dalji rad na disertaciji: 6 glasova ZA, nije bilo glasova protiv i uzdržanih**
* **imenovanje Komisije za ocjenu doktorske disertacije: 6 glasova ZA, nije bilo glasova protiv i uzdržanih.**

Odbor je utvrdio da kandidat mr Avni Alidemaj ispunjava uslove iz člana 38 Pravila doktorskih studija kao preduslov za imenovanje komisije za ocjenu doktorske disertacije pod nazivom „Uticaj karakteristika visokonaponskih prekidača sa gasom SF6 na proces isključenja iz mreže generatora velike snage“. Odbor predlaže Senatu da prihvati prijedlog Vijeća Elektrotehničkog fakulteta broj 02/1-1068, od 24.07.2020. godine, za imenovanje Komisije za ocjenu doktorske disertacije, u sastavu: prof. dr Vladan Radulović, vanredni profesor Elektrotehničkog fakulteta Univerziteta Crne Gore, prof. dr Sreten Škuletić, redovni profesor Elektrotehničkog fakulteta Univerziteta Crne Gore i prof. dr Isuf Krasniqi, redovni profesor Elektrotehničkog fakulteta i fakulteta kompjuterstva Univerziteta u Prištini.

**III Planovi organizacije nastave na doktorskim studijama**

Odbor je, u skladu sa članom 7 Pravila doktorskih studija, razmatrao dostavljene planove organizacije nastave na doktorskim studijama za studijsku 2020/2021. godinu. 13 fakultetskih jedinica je dostavilo planove organizacije nastave, koje su i bile obuhvaćene Konkursom za navedenu studijsku godinu.

U toku rasprave na sjednici Odbora, a nakon uvida u dostavljeni materijal, istaknuto je da na određenim fakultetskim jedinicama postoji problem neaktivnosti nastavnika, odnosno nemaju dovoljno naučnih referenci da budu imenovani kao mentori. Predloženo je da predsjednik Odbora upozna članove Senata na sjednici o tome što Odbor smatra da je problematično u dostavljenim planovima nastave.

Nakon rasprave o navedenom, planovi organizacije nastave su jednoglasno usvojeni.

**IV Prijedlog Pravila doktorskih studija**

Predsjednik Odbora je ostalim članovima dostavio prijedlog Pravila doktorskih studija i pozvao ih da dostave eventualne primjedbe, prijedloge za dopunu/korekciju Pravila, kako bi se o tome diskutovalo na sjednici.

Tokom sjednice članovi Odbora su iznosili svoje prijedloge, o čemu je Odbor odlučivao jednoglasno da li će se uvažiti, odnosno unijeti u nova Pravila. Posebno je razmatrano pitanje imenovanja komisija, pa je Odbor saglasan da se unesu izmjene – npr.da predsjednik Komisije treba da ispunjava uslov za imenovanje mentora, ostali članovi ne moraju (član 9), zatim da komisije iz članova 34, 41, 44 budu istovjetne, u smislu da mentori ne čine većinu članova, unijeta je nova stavka u Pravilima, a to je evaluacija, odnosno provjera doktorskih disertacija na plagijarizam, što je Odbor sprovodio u praksi, ali Pravilima nije bilo tretirano ovo pitanje i drugo.

Na kraju rasprave, predsjednik Odbora je istakao da će se unijeti one izmjene za koje su se svi članovi Odbora usaglasili i da će dokument, kao takav, biti predat Senatu na dalje razmatranje.

**V Zahtjev Medicinskog fakulteta za proširenje broja kandidata za upis na doktorske studije**

Odbor se upoznao sa dopisom Medicinskog fakulteta broj 1715/1, od 14.10.2020. godine, a odnosi se na Odluku Vijeća Fakulteta za proširenje rang liste za 4 kandidata za upis na studijski program Medicina.

Kako je istaknuto i na sjednici, kao i u samom dopisu, imajući u vidu da predloženi broj ne prevazilazi dozvoljeni broj za upis u skladu sa Rješenjem Ministarstva prosvjeta, Odbor smatra navedeni prijedlog opravdanim.

**VI Razmatranje Izvještaja softwera za provjeru plagijata doktorske disertacije Gentane Beqa-Ahmeti**

Saglasno članu 9 Odluke o korišćenju softvera za utvrđivanje plagijata na Univerzitetu Crne Gore, Odbor za doktorske studije izvršio je provjeru elektronske verzije doktorske disertacije doktoranda Gentiane Beqa Ahmeti „Efekti specijalizovanog aerobik programa na pozitivan varijabilitet morfoloških, motoričkih, kardio i biohemijskih parametara“ dostavljene od strane Fakulteta za sport i fizičko vaspitanje. Nakon izvršene provjere, ustanovljeno je da u pomenutoj elektronskoj verziji doktorske disertacije nema elemenata koji bi se mogli tumačiti kao plagijat, saglasno kriterijumima propisanim članom 8 Odluke.

Odbor je završio sa radom u 15:35h.

Zapisnik sačinila: PREDSJEDNIK ODBORA ZA DOKTORSKE STUDIJE

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aleksandra Mijanović Prof. dr Predrag Miranović